

|  |  |
| --- | --- |
| **ДО**  **Г-Н ЯВОР ГЕЧЕВ**  **МИНИСТЪР НА ЗЕМЕДЕЛИЕТО И РЪКОВОДИТЕЛ НА СТРУКТУРА ЗА НАБЛЮДЕНИЕ И ДОКЛАДВАНЕ ЗА ИНВЕСТИЦИЯ C6.I1 „ФОНД ЗА НАСЪРЧАВАНЕ НА ТЕХНОЛОГИЧНИЯ И ЕКОЛОГИЧЕН ПРЕХОД НА СЕЛСКОТО СТОПАНСТВО“** | **ОДОБРИЛ:** |

**Д О К Л А Д**

**от Георги Събев – заместник-министър на земеделието**

|  |  |
| --- | --- |
| **ОТНОСНО:** | *Насоки за кандидатстване по процедура чрез подбор по*  *№ BG-RRP-6.007 „Инвестиции за изграждане/реконструкция и оборудване на животновъдни обекти за отглеждане и преценка на мъжки разплодни животни, в т. ч. добив на биологичен материал от тях“ от*  *инвестиция C6.I1 „Фонд за насърчаване на технологичния и екологичен преход на селското стопанство“, компонент „Устойчиво селско стопанство“ на*  *Национален план за възстановяване и устойчивост* |

**УВАЖАЕМИ ГОСПОДИН МИНИСТЪР,**

На основание чл. 5, ал. 1 от Постановление № 114 на МС от 8.06.2022 г. за определяне на детайлни правила за предоставяне на средства на крайни получатели от Механизма за възстановяване и устойчивост (ПМС № 114 от 2022 г.), Ви представям за одобряване заповед за утвърждаване на насоки за кандидатстване на процедура за предоставяне на средства чрез подбор №BG-RRP-6.007 „Инвестиции за изграждане/реконструкция и оборудване на животновъдни обекти за отглеждане и преценка на мъжки разплодни животни, в т. ч. добив на биологичен материал от тях“ от инвестиция C6.I1 „Фонд за насърчаване на технологичния и екологичен преход на селското стопанство“, компонент „Устойчиво селско стопанство“ на Национален план за възстановяване и устойчивост (НПВУ).

**Основна цел на Фонда за насърчаване на технологичния и екологичен преход на селското стопанство** е предоставяне на своевременна целева подкрепа на българските земеделски производители, под формата на безвъзмездни средства, за бързо възстановяване от последиците от COVID-19 пандемията, преодоляване на проблемите, които възпрепятстват конкурентоспособността и устойчивостта на аграрния сектор и ускоряване на неговата адаптация към климатичните промени, екологизацията на производството, цифровата трансформация, подобряване на генетичните ресурси.

Фондът за насърчаване на технологичния и екологичен преход на селското стопанство се фокусира върху зелените и цифрови инвестиции и цели нарастване на броя на земеделските стопани, които успешно са адаптирали своите стопанства за справяне с предизвикателствата на зеления и цифров преход.

Направление „Инвестиции за изграждане/реконструкция и оборудване на животновъдни обекти за отглеждане и преценка на мъжки разплодни животни, в т. ч. добив на биологичен материал от тях“ има за цел да се оформят нуклеусови стада, да се гарантира създаването на генеалогична структура и формирането на линии в рамките на породата, да се контролира имбридинга, да се запази и усъвършенства съществуващото в страната биологично, в генетично отношение, разнообразие.

В чл. 5, ал. 5 от ПМС № 114 от 2022 г. е предвидено производството по инвестициите от НПВУ да се провежда посредством Информационната система за управление и наблюдение (ИСМ-ИСУН 2020), надградена за целите на Механизма за възстановяване и устойчивост.

Съгласно чл. 5, ал. 1 от ПМС № 114 от 2022 г., за всяка процедура за предоставяне на средства чрез подбор ръководителят на структурата за наблюдение и докладване утвърждава насоки.

В представения проект на Насоки се уреждат условията за кандидатстване за предоставяне на средства чрез подбор и условията за изпълнение на одобрените инвестиции по процедура чрез подбор № BG-RRP-6.007 „Инвестиции за изграждане/реконструкция и оборудване на животновъдни обекти за отглеждане и преценка на мъжки разплодни животни, в т. ч. добив на биологичен материал от тях“ от инвестиция C6.I1 „Фонд за насърчаване на технологичния и екологичен преход на селското стопанство“, компонент „Устойчиво селско стопанство“ на Национален план за възстановяване и устойчивост

В проекта на насоки са посочени допустимите за подпомагане кандидати, допустимите за подпомагане дейности, размерът на финансовата помощ, условията за допустимост към проектите и критериите за подбор.

**1. Цел на процедурата**

Подкрепата по процедурата цели насърчаване на развъдно-подобрителната дейност при едрите и дребни преживни животни (ЕРД и ДРД), и по-конкретно - отглеждането на качествени мъжки разплодници с ценни наследствени, биологични и стопански качества, като един от съществените фактори за постигане на бърз генетичен прогрес. По този начин за по-кратък период от време страната би могла да достигне средноевропейското ниво на селекция при тези видове животни.

**2. Допустими кандидати**

Финансова помощ по процедурата се предоставя на развъдни организации на едри и дребни преживни животни (ЕПЖ и ДПЖ) “, които:

* са признати по чл. 29б от Закона за животновъдството преди 07.04.2022 г.;
* имат одобрена развъдна програма и действащо разрешение за извършване на развъдна дейност по чл. 30б, ал. 1 от Закона за животновъдството преди 07.04.2022 г.. В случаите, когато срокът на разрешението за развъдна дейност изтича след подаване на предложението за извършване на инвестиция, преди изплащане на помощта кандидатът следва да подсигури действащо разрешително до края на периода на мониторинг;
* са микро-, малки и средни предприятия съгласно чл. 3 от ЗМСП;
* са регистрирани по Закона за юридическите лица с нестопанска цел за осъществяване на дейност в обществена полза.

В съответствие с чл. 8, ал. 2 от Закона за животновъдството, за финансова помощ могат да кандидатстват развъдни организации, отговарящи на условията, учредени като дружества по смисъла на чл. 357 - 364 от Закона за задълженията и договорите (ЗЗД), като участниците сключват договор за дружество по чл. 357 от ЗЗД, което към датата на подаване на проектното предложение следва да е регистрирано в регистър Булстат. Договорът по ЗЗД трябва е с нотариална заверка на подписите.

**3. Условия за допустимост**

Предложенията за извършване на инвестиции (ПИИ) трябва да се изпълняват на територията на Република България.

* Финансовата помощ по настоящата процедура се предоставя в съответствие с принципите на добро финансово управление, публичност и прозрачност.
* Финансова помощ не се предоставя за предложения за изпълнение на инвестиции, които не отговарят на разпоредбите на Закона за опазване на околната среда, Закона за биологичното разнообразие или/и Закона за водите.
* За да подлежат на подпомагане по реда на настоящата процедура кандидатите представят таблица на заявените разходи и програма;
* Капацитетът на сградите за отглеждане на животните, както и на съоръжения за съхранение на оборски тор, трябва да съответстват на броя на отглежданите мъжки животни.
* Инвестициите, които не са пряко свързани с отглеждането на животни за разплод (като например лаборатории и други) следва да съответстват на дейностите включени в ПИИ
* Капацитетът на съоръженията и сградите за съхранение на селскостопанска продукция, предназначена за изхранване на животните, следва да съответства на броя мъжки животни, предвидени за подпомагане в предложението за извършване на инвестиция.

**4. Финансова помощ**

Минималният размер на допустимите разходи за едно предложение за изпълнение на инвестиция, представено от един кандидат е 30 000 лв., а максималният размер на допустимите разходи е 1 500 000 лв.

Максималният размер на допустимите разходи за едно ПИИ не трябва да надвишава размера от 1 500 000 лв. за кандидатите, които помежду си са предприятия партньори и/или свързани предприятия по смисъла на Закона за малките и средните предприятия (ЗМСП).

Финансовата помощ за одобрени ПИИ е в размер до 50 на сто от общия размер на допустимите за финансово подпомагане разходи.

**5. Критерии за подбор на проекти**

Приоритет чрез критериите за подбор по процедурата ще бъде предоставян на:

* Развъдни организации, които имат сключени договори с по-голям брой земеделски стопани;
* Развъдни организации, които има сключени договори със земеделски стопани, отглеждащи по-голям брой животни
* Развъдни организации, одобрени за развъждане на изчезващи или застрашени от изчезване породи
* Предложения за извършване на инвестиция, подадени от обединение на две или повече организации под формата на дружество по Закона за задълженията и договорите.

В проекта на насоки са включени и условия, гарантиращи предоставяне на финансова помощ за обосновани разходи, минимизиращи риска от създаване на изкуствени условия за заобикаляне на правилата.

Проектът на насоки бе публикуван на електронната страница на Министерството на земеделиетои в Информационната система за управление и наблюдение (ИСМ-ИСУН 2020)за обществено обсъждане и писмени възражения и предложения в съответствие с чл. 5, ал. 2 от ПМС № 114 от 2022 г . Направените целесъобразни бележки и предложения са отразени.

**УВАЖАЕМИ ГОСПОДИН МИНИСТЪР,**

Във връзка с гореизложеното и на основание чл. 5, ал. 1 от ПМС № 114 от 2022 г. предлагам да издадете заповед за утвърждаване на насоки за кандидатстване по процедура чрез подбор № BG-RRP-6.007 „Инвестиции за изграждане/реконструкция и оборудване на животновъдни обекти за отглеждане и преценка на мъжки разплодни животни, в т. ч. добив на биологичен материал от тях“ от инвестиция C6.I1 „Фонд за насърчаване на технологичния и екологичен преход на селското стопанство“, компонент „Устойчиво селско стопанство“ на Национален план за възстановяване и устойчивост.

С уважение,

