**З А П О В Е Д**



На основание чл. 5, ал. 1, 3 и 5 от Постановление № 114 от 8 юни 2022 г. на Министерския съвет за определяне на детайлни правила за предоставяне на средства на крайни получатели от Механизма за възстановяване и устойчивост (обн., ДВ., бр. 43 от 2022 г.), и доклад №………………………… на заместник-министъра на земеделието,

**Н А Р Е Ж Д А М:**

1. Утвърждавам Насоки за кандидатстване за провеждане на процедура чрез подбор на предложения № BG-RRP-6.007 „Инвестиции за изграждане/реконструкция и оборудване на животновъдни обекти за отглеждане и преценка на мъжки разплодни животни, в т. ч. добив на биологичен материал от тях“ за получаване на средства за изпълнение на инвестиции от крайни получатели по Механизма за възстановяване и устойчивост, финансирана по Компонент „Устойчиво селско стопанство“, Инвестиция C6.I1 „Фонд за насърчаване на технологичния и екологичен преход на селското стопанство“ от Националния план за възстановяване и устойчивост (НПВУ), определящи:

1. Условията за кандидатстване за получаване на средства от Механизма за възстановяване и устойчивост и приложенията към тях (Приложение №1);

2. Условията за изпълнение на одобрените инвестиции по процедурата и приложенията към тях (Приложение №2).

1. Информация за откриване на процедурата (Приложение №3).
2. Откривам Процедура чрез подбор на предложения № BG-RRP-6.007 „Инвестиции за изграждане/реконструкция и оборудване на животновъдни обекти за отглеждане и преценка на мъжки разплодни животни, в т. ч. добив на биологичен материал от тях“ за изпълнение на инвестиции от крайни получатели по Механизма за възстановяване и устойчивост, финансирана по Компонент „Устойчиво селско стопанство“, Инвестиция C6.I1 „Фонд за насърчаване на технологичния и екологичен преход на селското стопанство“ от НПВУ, считано от датата на публикуване на документите по т. I по реда на т. IV от заповедта.
3. Утвърждавам Таблица за отразяване на възражения и предложения по проект на насоки по процедура чрез подбор № BG-RRP-6.007 „Инвестиции за изграждане/реконструкция и оборудване на животновъдни обекти за отглеждане и преценка на мъжки разплодни животни, в т. ч. добив на биологичен материал от тях“, постъпили при общественото обсъждане.
4. Документите по т. I и III, ведно с настоящата заповед, да се публикуват на интернет страницата на Министерство на земеделието и в Информационната система за Механизма за възстановяване и устойчивост. Публикуването да се извърши на датата на влизане в сила на настоящата заповед, като в същия срок да се уведоми Държавен фонд „Земеделие“.
5. Настоящата заповед влиза в сила от деня след датата на издаването ѝ.

Настоящата заповед подлежи на оспорване пред Административен съд София-град в 14-дневен срок от публикуването ѝ.

